РЕПУБЛКА СРБИЈА

НАРОДНА СКУПШТИНА

Одбор за просторно планирање, саобраћај,

инфраструктуру и телекомуникације

13 Број: 06-2/488-14

26. децембар 2014. године

Б е о г р а д

З А П И С Н И К

19. СЕДНИЦЕ ОДБОРА ЗА ПРОСТОРНО ПЛАНИРАЊЕ, САОБРАЋАЈ, ИНФРАСТРУКТУРУ И ТЕЛЕКОМУНИКАЦИЈЕ,

 ОДРЖАНЕ 26. ДЕЦЕМБРА 2014. ГОДИНЕ

Седница је почела у 9.00 часова.

Седницом је председавао Милутин Мркоњић, председник Одбора.

Седници су присуствовали чланови Одбора: Константин Арсеновић, Зоран Бојанић, Јовица Јевтић, Мујо Муковић, др Владимир Орлић, Катарина Ракић, Сузана Спасојевић, Вучета Тошковић и Слободан Хомен.

Седници су присуствовали чланови Одбора: Бранка Бошњак, Драган Јовановић, Милан Ковачевић, Јован Марковић, Зоран Милекић, Саша Мирковић и Горан Ћирић, нити њихови заменици.

 Одбор је једногласно, у складу са предлогом председника Одбора, усвојио следећи:

**Д н е в н и р е д**

1. Разматрање Предлога закона о изменама Закона о планирању и изградњи, који је поднела група од 122 народна посланика (број 351-4702/14 од 23. децембра 2014. године);
2. Разматрање Предлога закона о измени и допуни Закона о посебним условима за упис права својине на објектима изграђеним без грађевинске дозволе, који је поднела група од 123 народна посланика (број 351-4734/14 од 24. децембра 2014. године);
3. Разматрање представки на предлог Радне групе Одбора.

 Пре преласка на разматрање утврђеног дневног реда усвојени су: Записник са 16. седнице Одбора одржане 4. децембра 2014. године, Записник са 17. седнице Одбора одржане 8. децембра 2014. године, и Записник са 18. седнице Одбора одржане 8. децембра 2014. године.

Прва тачка дневног реда - **Разматрање Предлога закона о изменама Закона о планирању и изградњи, који је поднела група од 122 народна посланика, у начелу**

У уводном излагању народни посланик Катаринa Ракић, као представник предлагача Закона, је истакла да се овим предлогом закона врше две измене члана 97. Закона. Прва измена се односи на брисање става 4, који је јединицама локалне самопураве давао могућност да самостално утврђују коефицијенте зоне, односно намене, који ће се примењивати у зонама које се налазе изван централних градских зона тих јединица локалне самоуправе. Предлогом закона се предлаже брисање овог става из разлога што у нашем правном систему израз „зоне које се налазе изван централних градских зона“ није довољно јасно дефинисан, па би могло доћи до различитих тумачења самих зона, а самим тим и до злоупотреба. Такође, важећим Законом је предвиђено искључивање таквих зона из самог система наплате доприноса тако да би сам Закон на тај начин био обесмишљен. Друга измена се односи на став 9, у коме се предлаже да се допринос за уређивање грађевинског земљишта не обрачунава за објекте јавне намене у јавној својини, објекте комуналне и друге инфраструктуре, производне и складишне објекте, као и подземне етаже објеката високоградње. Измену је неопходно извршити због техничке грешке, која је настала приликом усвајања амандмана, јер је овакав предлог дала и Влада у свом првобитном Предлогу закона.

 Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлога закона о изменама Закона о планирању и изградњи, који је поднела група од 122 народна посланика, у начелу.

За известиоца Одбора на седници Народне скупштине одређен је др Владимир Орлић, члан Одбора.

Друга тачка дневног реда - **Разматрање Предлога закона о измени и допуни Закона о посебним условима за упис права својине на објектима изграђеним без грађевинске дозволе, који је поднела група од 123 народна посланика, у начелу**

У уводном излагању народни посланик Катарина Ракић је, као представник предлагача Закона, образложила да се Предлогом закона врши једна допуна и једна измена постојећег Закона. Што се тиче измене предложено је да се брише рок важења овог Закона, који је орочен до 31. децембра 2014. године, како би се омогућило да сви грађани који имају предмете у поступку по важећем Закону исте приведу крају. Допуном Закона предвиђено је да се неће извршавати рушење објеката, за које је у складу са овим законом покренут поступак за упис права својине, до првоснажног окончања поступка.

 Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлога закона о измени и допуни Закона о посебним условима за упис права својине на објектима изграђеним без грађевинске дозволе, који је поднела група од 123 народна посланика, у начелу.

За известиоца Одбора на седници Народне скупштине одређен је др Владимир Орлић, члан Одбора.

Трећа тачка дневног реда - **Разматрање представки на предлог Радне групе Одбора**

 Народни посланик др Владимир Орлић, као известилац Радне групе за представке, обавестио је присутне да је 22. децембра 2014. године одржан састанак Радне групе, да је размотрено 11 пристиглих представки и да су предложена одговарајућа поступања:

- Поводом Представке број 07-988/13, биће прослеђено писмо подносиоцу да ће након достављања документације, за коју наводи да је поседује, бити одређен термин разговора;

- Представка – иницијатива Софије Ћеранић Глумац, број 07-3748/14, биће прослеђена Министарству грађевинарства, саобраћаја и инфраструктуре;

- Представка Милоша Пантелића из Аранђеловца, број 07-3090/14, биће прослеђена Министарству грађевинарства, саобраћаја и инфраструктуре;

- Притужба Жарка и Живанке Маринковић, број 07-3780/14, биће прослеђена Со Неготин – инспекцији на даље поступање;

- Предлог Милана Прибића, број 351-404/14, биће прослеђенМинистарству грађевинарства, саобраћаја и инфраструктуре;

- Поводом Молбе ,,Југотуриста“ из Босилеграда, број 07-4107/14, биће прослеђено писмо подносиоцу да Одбор не може да утиче на предвиђене рокове;

- Представка Паје Костића из Коцељева, број 07-4332/14, биће прослеђена Со Коцељева на даље поступање;

- Поводом Захтева Удружења грађана ,,Наше удружење“ из Умке, број 07-4377/14, биће прослеђено писмо подносиоцу да се Одбор информисао о захтевима и да ће у случају формирања експертског тима делегирати члана Одбора, који ће учествовати у раду;

- Примедбе ,,Међународног транспорта и логистике“, број 344-4622/14, биће прослеђенеМинистарству грађевинарства, саобраћаја и инфраструктуре;

* Представка Бранка Бељана из Канаде, број 07-4646/14, биће прослеђена РГЗ у - Служби за катастар непокретности Земун;
* Поводом Представке Јединствене организације синдиката Синдикат ,,Независност“- Републичког геодетског завода, број 07-4671/14, биће прослеђено писмо подносиоцу да се Одбор информисао о наводима из представке .

Одбор је једногласно, одлучио да прихвати предлоге Радне групе за поступање поводом сваког поднеска.

\*

\* \*

На седници је вођен тонски запис.

Седница је закључена у 9.20 часова.

СЕКРЕТАР ОДБОРА ПРЕДСЕДНИК ОДБОРА

 Биљана Илић Милутин Мркоњић